**PSZICHOLÓGIAI ELMÉLETEK**

lényeg: nem feltétlenül az értelmi képességet kérdőjelezi meg, hanem az erkölcsi gondolkodás fejlettségét.

**Philippe Pinel** (1745-1826): francia pszichiáter megalkotta a „*morális elmezavar*” fogalmát. E szerint olyan személyekre igaz ez, akik minden tekintetben normálisak voltak, kivéve az agyuknak azt a részét, amely az érzelmi reakciókat szabályozza. Az elmebetegek megmentőjének is nevezték. Az akkori viszonyokhoz képest humánus, betegközpontú terápiát alkalmazott.

**A bűnözés pszichológiai megközelítése**

**4 átfogó megközelítést alkalmaztak**:

1. *a pszichológiai fejlődés hibáira koncentráltak*: túlzott vagy gyenge lelkiismeret, belső konfliktus, elégtelen erkölcsi fejlődés, az anya és a kötődés hiánya.

2. *milyen módon sajátítják el az erőszakot* példakövetés és közvetlen tapasztalat révén.

3. kutatták a *bűnözők személyiségét*; megállapítások: a bűnözők impulzívabbak, türelmetlenebbek, felelőtlenebbek.

4. vizsgálták a bűnözés kapcsolatát a *mentális zavarokkal*, mint a pszichózis és a pszichopátia.

Legfontosabb elméletek:

***Kötődéselmélet***

A társas fejlődés szempontjából az anyával való kötődés rendkívül meghatározó. Ennek erőssége határozza meg azt, hogy később ő maga milyen kapcsolatokat tud létrehozni. Ahhoz, hogy sikeres legyen felnőttként, gyermekkorában szerető, meleg, együttműködő gondozóra (szülőre) van szüksége.

Kötődés vizsgálata: **John Bowlby** pszichológus; a gyereknek szüksége van az anyával vagy egy anyát pótló személlyel az ún. ***biztonságos kötődésre***. Ha elválasztják ettől a személytől vagy az eldobja magától, ***szorongásos kötődés*** alakul ki. Az ilyen ember képtelen szeretetteljes, bensőséges, bizalmas kapcsolat kialakítására. A visszaeső bűnözők között sok esetben látunk ilyen gyermekkori hátteret.

7 jellemzője a kötődésnek:

* specifikus jelleg: csak bizonyos személyek felé irányulnak a kötődések.
* tartósság: a kötődések tartósak, sokszor egész életen át tartanak.
* érzelmi elkötelezettség: a legintenzívebb érzelmek a kötődés minőségétől függnek.
* ontogenezis (egyedfejlődés): a gyermek életének első 9 hónapjában kialakul egy fő személyhez kötődés, aki a legtöbb kielégülést nyújtja neki.
* tanulás: alapvetően háttérbe szorul a jutalmazás-büntetés, inkább a kölcsönösség játssza a főszerepet (kommunikáció a fő személy és a kisbaba között).
* szerveződés: a kötődés minősége egész életen át befolyásolja a viselkedést, a tudat fejlődését és a személyiség érését.
* biológiai funkció: a kötődés biológiai funkciója a túlélés.

Bowlby erőteljesen hangsúlyozza a ***fizikai érintés***, ölelés, simogatás fontosságát a születéstől kezdve, ez erősíti a kötödést.

***Anya hiányának*** hatásai; közvetlenül nem idéz elő bűnözést, viszont elősegítheti; Nyilván függ attól, hogy milyen életkorban veszti el az anyját.

***Mai érdeklődés középpontjába került az Apa hiánya***.

**A személyiség és a bűnözés kapcsolata**

*Személyiséglélektan*: „a pszichológiának az az ága, amely a lelki folyamatok egyénen belüli szerveződésének és működésének törvényszerűségeit, valamint az egyes individuumok közötti hasonlóságoknak és különbségeknek a jellemzőit és azok lehetséges okait kutatja.”

Kérdése: vannak-e a kriminális és / vagy agresszív viselkedések mögött arra hajlamosító tényezők, tulajdonságok?

*személyiség* *meghatározása*: a személyiség meghatározza a viselkedésünk és gondolkodásunk jellegzetes mintázatát. (Allport, 1980)

A kutatások alapján *a bűnelkövetést elősegítő személyiségjellemzők*: impulzivitás, agresszivitás, kockázatvállalás, szenzoros élménykeresés, gyenge empátiás készség, gyenge önkontrollfunkciók.

Kifejezett kriminogén személyiséget nem azonosítottak.

**Hans Eysenck** elmélete: (1940-es évektől kezdte kutatásait)

Elmélete 2 részből áll.

1. Az *ember személyisége 3 dimenzióban* írható le: pszichoticitás, extroverzió, neuroticitás;

* ***pszichoticitás*** magas szintje: erőszakos, egocentrikus, impulzív.
* ***extroverzió*** magas szintje: élménykeresők, dominánsak, tolakodóak. (A másik végpontja az introverzió)
* ***neuroticitás*** magas szintje: gyenge önbecsülés, túlzó aggodalom, gyakori hangulatváltozás. (két végpontja: stabilitás és labilitás)

A dimenzió tulajdonképpen egy skálát jelent, aminek két végpontja van, a két szélsőség az adott dimenzióban. A két végpont az extroverziónál az introvertált és az extrovertált, a neuroticitás dimenzióban a labilis személyiség, ill. a stabil személyiség. A pszichoticitás dimenziójában az egyik véglet az erőszakos, domináns, agresszív személyiség, a másik véglet az ellentéte. Minél magasabb pontszámot ér el valaki a személyiségteszteken az egyes dimenziókban, annál közelebb van a labilitáshoz, a pszichoticitás agresszív/erőszakos végpontjához, illetve az extroverzióhoz. Mindezek a szélsőségek elősegítik a bűncselekmények elkövetését. A bűnözők mindhárom dimenzióban magasabb pontszámot érnek el, mint a nem bűnözők.

2. Az embernél a lelkiismeret (bűntudat) *kondicionálás* útján alakul ki (jutalmazás, büntetés). A bűnözők általában nehezebben kondicionálhatók (azaz nehezebben nevelhetőek), mert nem érdekli őket, hogy helytelenítik a viselkedésüket. Az extrovertáltak a legnehezebben kondicionálhatók, a fiatal elkövetők között több a magas szintű extrovertált.

Másrészt, a kondicionálhatóságnak fiziológiai okai is vannak: az agykéreg aktiválása nehezebb a bűnelkövetőknél. Az agykéreg felelős a lelkiismeret, bűntudat megjelenéséért, ez nem vagy nehezen aktivizálódik.

**Kognitív pszichológia: Kohlberg elmélete (1969) (*erkölcsi fejlődéselmélet)***

A kognitív pszichológia a gondolkodással, azaz a megismerő folyamatokkal foglalkozik, mint az észlelés, emlékezés, döntéshozatal, problémamegoldás.

A legismertebb kognitív elmélet: Kohlberg erkölcsi fejlődéselmélete.

Az erkölcsi gondolkodás 3 fázisa:

* prekonvencionális szint
* konvencionális szint
* posztkonvencionális szint

***Prekonvencionális szint***:

gyermekek szintje serdülőkorig (kb. 11 éves korig); azért cselekszik helyesen az illető, hogy a büntetést elkerülje. Emellett azokat, akik a fegyelmezők, felsőbbrendű hatalommal rendelkezőknek tekintik. Kérdés: „ha ellopok valamit, mennyi esélye van annak, hogy elkapnak és megbüntetnek?”

***Konvencionális szint:***

Tipikusan a serdülők; mér elsajátították a társadalmi szabályokat és társ-i értékeket, ezért nem követ el helytelen cselekedetet. „A lopás törvénybe ütköző cselekedet, tehát semmiképpen sem szabad lopnom.”

***Posztkonvencionális szint:***

Általában 20 évesnél idősebbek kerülnek erre a szintre. A szokásokat, társ-i szabályokat az egyetemes emberi jogoknak, erkölcsi elveknek megfelelően ítéli meg. „Az embernek a törvényeket be kell tartania, de bizonyos esetekben az egyetemes erkölcsi elvek, mint az emberi élet védelme, emberi méltóság tisztelete felülírhatja az írott törvényeket.”

Pl.: büntetőjogban ilyen válasz a végszükség, jogos védelem;

Kohlberg szerint a bűnelkövetők a prekonvencionális szinten vannak, de ehhez még más, külső körülmények is kapcsolódnak. Kohlberg szerint az erkölcsi elveket és társ-i normákat szerepjátékok, interakciók során sajátítjuk el. Ha ez hiányzik vagy alacsony erkölcsi gondolkodást közvetítenek a gyermek felé, akkor az erkölcsi gondolkodás neki is alacsony szintű lesz.

Kísérleti programot indítottak börtönben, amely az igazságosságról, egymás tiszteletéről szólt, sikeresen fejlesztette az erkölcsi gondolkodást.

**Viselkedés-lélektan, tanuláselméletek**

A viselkedéssel foglalkozó pszichológiai elméletek összekötik a társadalmi (külső) hatásokat az egyénben rejlő pszichológiai tényezőkkel.

Az 1910-es évek végén, a pszichoanalitikus irányzattal egyidőben jelent meg egy új pszichológiai megközelítés: a viselkedés-lélektan (behaviorizmus)

* ez a lelki jelenségek helyett a viselkedést és a tanulást állította középpontba;
* objektívebb eredményeket szeretett volna felmutatni, mint a mélylélektan, ill. a lelki jelenségek elemzése;
* legfontosabb tanuláselméletek: kondicionálás, differenciális megerősítés, társas tanuláselmélet;

***KONDICIONÁLÁS***

* a külső ingerek és az azokra válaszul adott viselkedések közötti összefüggésekre koncentrált;
* tehát az egyént érő ingerek és az azokra adott viselkedéses válaszokat figyelték.
* AZ ÚJ VISELKEDÉSFORMÁK ELSAJÁTÍTÁSA TANULÁS ÚTJÁN TÖRTÉNIK;

***Klasszikus kondicionálás***: az egyik tanulási forma.

Lényege: jön egy külső inger, amire a kísérleti alanynál egy válasz alakul ki. Ha sokszor ismétlik azt az ingert, a válasz „stabilizálódik”, kvázi megtanulja az alany a választ.

PAVLOV (1849-1936) orosz fiziológus, 1904-ben Nobel díjat kapott; kutyák – nyálelválasztás kísérlete: a kutyának a hús adása előtt egy csengőt csengettek. Később már önmagában a csengő hangjára megindult a nyálelválasztása;

John B. WATSON kísérlete: a kis Albert kísérlet; a kisfiú eleinte egyáltalán nem félt a patkánytól. Aztán egy félelmetes, ijesztő zajt kapcsoltak a patkány megjelenéséhez. Aztán már a zaj nem volt, viszont a gyerek már félt a patkánytól.

A kutya és a kisgyerek is összekapcsolta a külső ingert (zaj) a látvánnyal vagy étellel.

***Operáns kondicionálás*:** lényege, hogy az ingert követő választ a környezetből valaki/valami megerősíti (jutalmazza) vagy megbünteti, ezáltal az alany a későbbiekben ismételni fogja az adott viselkedést, büntetés esetén pedig elkerüli azt a viselkedési formát. Gyakorlatilag a nevelés egyik alapja a jutalmazás és büntetés mint egy adott viselkedés következményei.

THORNDIKE (1911. állatkísérletek): rájött, hogy sokkal valószínűbb azon viselkedésformák megjelenése, amelyeket pozitív megerősítés követ, mint amelyeket negatív.

SKINNER (1938): tervezett egy spec dobozt (Skinner doboz), amelynek segítségével azt bizonyította, hogy az állat viselkedésének következményei visszahatnak az állat viselkedésére. Skinner doboz: egy üres doboz, amelyben egy pedál és egy ételadagoló van. Az állatot (galambot vagy patkányt) beletesznek a dobozba. Az állat először véletlenszerűen lép a pedálra, de abban a pillanatban ételt kap. Aztán rájön, hogy a pedál lenyomásával ételhez jut, így már tudatosan nyomja le a pedált.

Az operáns kondicionálás szerint a viselkedés következménye lehet jutalmazás (pozitív megerősítés) vagy büntetés (negatív megerősítés). Tehát ebben az elméletben is ***a környezeten van a hangsúly***, nem az egyénen.

***Társas tanuláselmélet (szociális tanuláselmélet)*:** lényege, hogy a bűnelkövetői viselkedés ugyanolyan pszichológiai folyamatok révén sajátítható el, mint bármely más magatartás. Akkor sajátítunk el valamit, ha megerősítést kapunk: jutalmazást vagy büntetést.

A tanulási forma ebben az esetben az utánzás. Ezen elmélet szerint a jutalmazás és büntetés önmagában kevés az emberi viselkedés magyarázatához, mivel a viselkedés legtöbbször *mások megfigyelésén* és *társas modellek követésén* alapul. *Nem csak abból tanulunk, amit mi kapunk reakcióként, hanem abból is, amit mások kapnak.*

* ez az elmélet tehát már túllép az inger-válasz egyszerű képletén, és bonyolultabb folyamatokat feltételez, úgynevezett kognitív folyamatokra épül;

Albert **BANDURA:** 1950-es évek; a társas tanulás és az agresszió kapcsolatát kutatta;

Szerinte a tanulás legfontosabb alapja a megfigyelés és az utánzás (obszervációs tanulás).

Lényege: a megfigyelő azt látja, hogy a modell pozitív megerősítést kap a viselkedésére, majd behelyettesíti magát a modell szerepébe és utánozza azt (magatartás-modellezés). Ezt a tanulási folyamatot befolyásolják egyéb tényezők: pl a modell életkora, neme, státusza, a megfigyelő motivációja, önértékelése, stb. Pl.: családon belüli erőszak: a konfliktusok erőszakos megoldása a családon belül – ezt látja a gyerek – utánozza, később ő is így viselkedik – nemzedékről nemzedékre száll

* Bandura szerint tehát az agressziót, ill. a bűnelkövetést is ugyanígy sajátítjuk el. Az agressziót tanult válasznak tekintette. Egy adott helyzetben felmérjük, hogy milyen következményekre számíthatunk, ezt a korábbi tapasztalatokból és látottakból merítjük. Azt a viselkedést választjuk, amire a legtöbb megerősítést kaptuk.

***Három féle megerősítése lehet egy viselkedésnek***:

1. *közvetlen külső megerősítés (közvetlen tapasztalat)*: ez lehet társas elfogadás, státusznövekedés, fájdalomelkerülés, vonzó tárgy; felhasználjuk a múlt tanulságait, hogy a jövőben ne kövessük el ugyanazt a hibát; tehát a környezet reakciói alapján viselkedünk (jutalmazás-büntetés);

2. *vikariáló* (behelyettesítő) megerősítés: ha a megfigyelt modellt jutalmazzák;

3. *önmegerősítés*: ha az adott viselkedés hatására nő az önértékelésünk.

Az erőszakos viselkedés nem jelenik meg mindaddig, amíg valami ki nem váltja azt. A viselkedést kiváltó tényezők az **ösztönzők.** ***Az ösztönzők fajtái:***

1. averzív ösztönzők (testi erőszak, verbális fenyegetés és sértés; kudarc; az életfeltételek kedvezőtlen alakulása – pl. elszegényedés)

2. bátorító ösztönzők (jutalmak, mint a pénz, dicséret)

3. modellszerű ösztönzők: mások erőszakos viselkedésének megfigyelése.

4. utasításos ösztönzők: olyan emberek megfigyelése, akik utasításra követnek el erőszakos cselekményt.

5. megtévesztő ösztönzők: az erőszak szükségszerűségébe és igazolhatóságába vetett megalapozatlan vagy torz hit.

***A fiatalt körülvevő legfontosabb színterek,*** ahonnan a mintákat látja: **család** (Pl.: családon belüli erőszak: a konfliktusok erőszakos megoldása a családon belül – ezt látja a gyerek – utánozza, később ő is így viselkedik – nemzedékről nemzedékre száll)

**szubkultúra**: utcai bandák megfigyelése; itt az erőszak tkp. a norma, amelyet a banda tagjai elfogadnak és magukra nézve kötelezőnek érzik. Ebben a közösségben az agresszió a kívánatos viselkedés (egyébként a túlélést segíti).

**Média**: tv-ben, moziban, interneten látott erőszak;

**Kísérlete**: Bobo baba kísérlet; a modellkövetés útján történő elsajátítást bizonyította; egy ovis csoportnak egy felnőtt egy felfújt játékbabával agresszívan viselkedik. Ezután a gyerekeket enyhe frusztrációnak tették ki, majd hagyták őket szabadon játszani. A gyerekeknél játék közben megjelentek a felnőttnél látott agresszív elemek, ill. a bántalmazás gátlástalanító hatása is jelentkezett.